tartuNLP/wikipedia-smugri-20251201 huggingface dataset:
John Hutchinson

John Hutchinson (1674 Spennithorne, Yorkshire – 1737) oli inglise teoloog ja filosoof.
Hutchinson töötas stjuuardina mitmes tähtsas perekonnas, neist viimasena Somerseti hertsogi juures, kes lõpuks hankis talle aastas umbes 200 naela tulu toova sinekuuri. 1700. aastal tutvus Hutchinson loodusloolane John Woodwardiga (1665–1728), kes oli hertsogi arst. Hutchinson andis Woodwardile suure hulga enda kogutud fossiile koos märkmetega, et Woodward need avaldaks. Kui ilmus Woodwardi teos "The Natural History of the Earth" ("Maa looduslugu"), oli Hutchinson selle suhtes siiski üpris kriitiline.
1724. aastal avaldas John Hutchinson raamatu "Moses's Principia" ("Moosese "Principia"") I osa, milles naeruvääristas Woodwardi looduslugu ja mineraalinäidiste käsitlust, samuti esitas vastuväited Isaac Newtoni gravitatsiooniteooriale. Raamatu II osa ilmus 1727, selle järgnesid "Moses's Sine Principio" (1730) "The Confusion of Tongues and Trinity of the Gentiles" (1731), "Power Essential and Mechanical, or what power belongs to God and what to his creatures, in which the design of Sir Isaac Newton and Dr Samuel Clarke is laid open" (1732), "Glory or Gravity" (1733) ning "The Religion of Satan, or Antichrist Delineated" (1736). 1748. aastal ilmusis Robert Spearmani ja Julius Bate'i toimetatuna tema kogutud teosed 12 köites, neile lisandusid 1753. aastal "Abstract" ("Kokkuvõte") ning 1765. aastal "Supplement" ("Lisa"), millele eelnes Hutchinsoni elulugu Spearmani sulest.
Hutchinsoni õpetuse kohaselt sisaldusid Piiblis mitte üksnes religiooni, vaid ka ratsionaalse filosoofia alused. Ta pooldas heebrea keele lugemist ilma punktideta (mis märgivad vokaale), mistõttu seostas sageli etümoloogiliselt seostumatuid sõnatüvesid ning toetus fantaasiaküllasele sümbolismile.
Hutchinsoni gravitatsiooniteooria põhines samuti suuresti tema piiblitõlgendusel, peamiselt 1. Moosese raamatu algusel. Ta eitas njuutonlikku gravitatsiooni ka seetõttu, et (nagu leidsid mõned teisedki Newtoni teooria vastased) aktiivne alge saab olla ainult vaimus, mitte mateerias, materiaalsete kehade kaugmõjuline vastastikune külgetõmme aga tähendanuks mateeria aktiivsust. Newtoni pooldajate väide, justkui tekitaks külgetõmbe Jumala vahetu kohalolu mateerias, oli talle samuti vastuvõetamatu ning ta pidas seda panteismiks. Selle asemel postuleeris Hutchinson, et Jumala mõju kehade liikumisele vahendab mittemateriaalne eeter, mis omakorda esineb kolmel kujul: Universumi keskpaigas Päikeses on see tihedalt koos, mistõttu eetriosakesed paisatakse suurel kiirusel välja valgusena (mis põhjustab osa planeetide liikumisest), kuni need lõpuks peatuvad (moodustades õhu) ning langevad aegamisi tagasi Päikesesse (lükates tagasiteel taas liikuma taevakehad).
Ehkki Hutchinsoni järgijaid ei leidunud väljaspool Suurbritanniat kuigi palju, olid tema vaated 18. sajandil mõjukad tooride ja anglikaani kõrgkiriku pooldajate seas nagu Norwichi piiskop George Horne (kes vanemaks saades küll hutchinsoniaanlusest loobus) ja Naylandi vikaar William Jones.
Creuse'i departemangu haldusüksuste loend

Siin on toodud ära kõik Creuse'i departemangu haldusüksused (ringkonnad, kantonid ja vallad). Lisaks on toodud ka valdade INSEE koodid.
Departemangus on kaks ringkonda:
Kantonid.
Departemangus on kokku 15 kantonit. Vald Guéret on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. 
Vallad.
Departemangus on 256 valda (seisuga 1. jaanuar 2019):
Sulev Salm

Sulev Salm (21. märts 1971 Tartu – 31. detsember 2024 Viljandi) oli eesti muusik, helilooja ja produtsent. 
Ta lõpetas Tartu 7. Keskkooli ja Heino Elleri nimelise Tartu Muusikakooli koorijuhtimise eriala. 1995. aastal lõpetas ta Viljandi Kultuurikolledži levimuusika eriala. 2013. aastal lõpetas ta Tartu Ülikooli kultuurikorralduse magistriõppe, tal oli sotsiaalteaduse magistri kraad. 
Ta asutas ansamblid Jäääär, In Boiler, Oort, Kiritöö jt. Lisaks tegutses ansamblites Ummamuudu, Untsakad, Alle-aa jt. 
Ta töötas Viljandi Kultuurikolledži õppejõuna ja Kuku Raadio produtsendina, alates 2008. aastast Tartu Ülikooli Viljandi Kultuuriakadeemia õppejõuna ja helistuudio helirežissöörina ning vabakutselise muusiku ja produtsendina. 
Ta korraldas ka Viljandi Pärimusmuusika ja Regiöö festivali (peakorraldaja 2004–2011).
Isiklikku.
Tema isa oli Jaan Salm.
Dordogne'i departemangu haldusüksuste loend

Siin on toodud ära kõik Dordogne'i departemangu haldusüksused (ringkonnad, kantonid ja vallad). Lisaks on toodud ka valdade INSEE koodid.
Departemangus on 4 ringkonda:
Kantonid.
Departemangus on kokku 25 kantonit. Vallad Bassillac et Auberoche, Bergerac, Périgueux ja Sanilhac on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. 
Vallad.
Departemangus on 505 valda (seisuga 1. jaanuar 2019):
Algvorm

Käändsõna või pöördsõna algvorm on sõnavorm, millest sõnamuutmise kirjeldamisel lähtutakse.
Eesti keel.
Käändsõnade algvorm on ainsuse nimetav kääne (nt "isa") ning pöördsõnade alg­vor­m on "ma"-tegevusnime vorm.
4J Studios

4J Studios on šoti arvutimängu arendamise stuudio, mis asub Dundee's ja East Lintonis. Kompanii on töötanud paljude väljaandjatega, nagu: ZeniMax Media, Mojang ja Microsoft Studios.
Tõnis Padu

Tõnis Padu (25. oktoober 1950 Haapsalu – 26. märts 2014 Tallinn) oli eesti arhitekt ja muinsuskaitsja.
Ta sündis aastal 1950 Haapsalus koolmeistrite pojana. Ta lõpetas aastal 1969 Haapsalu 1. Keskkooli ja aastal 1978 kiitusega Eesti Riikliku Kunstiinstituudi arhitektuuri erialal.
Ta töötas aastast 1978 Vabariiklikus Restaureerimisvalitsuses ja Haapsalu projekteerimisbüroos. Aastatel 1980–2004 oli ta Haapsalu rajooni/Lääne maakonna peaarhitekt. Aastal 2004 asus ta tööle Haapsalu linnavalitsusse.
Poliitiline tegevus.
Ta kuulus 30. augustist 1999 21. märtsini 2012 Isamaa ja Res Publica Liitu. 1999. aasta kohaliku omavalitsuse volikogude valimiste tulemusena valiti ta 81 häälega Haapsalu linnavolikogu liikmeks (Isamaaliidu nimekirjas).
Isiklikku.
Tal on tütar Mare Padu.
Finistère'i departemangu haldusüksuste loend

Siin on toodud ära kõik Finistère'i departemangu haldusüksused (ringkonnad, kantonid ja vallad). Lisaks on toodud ka valdade INSEE koodid.
Finistère'i departemangus on neli ringkonda:
Kantonid.
Departemangus on kokku 27 kantonit. Vallad Brest ja Quimper on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Jagatud vallad mille osad moodustavad ise kantoni jäävad andmete puudusel ilma pindala välja toomata.
Vallad.
Finistère'i departemangus on 277 valda:
Kärnrästik

Kärnrästik ("Causus") on maoperekond.
Klassifikatsioon.
Kärnrästikute perekonda klassifitseeritakse roomajate andmebaasis järgmised maoliigid:
Levila.
Nad elavad valdavalt Aafrikas, sealhulgas Sambias.
Rombiline kärnrästik

Rombiline kärnrästik ("Causus rhombeatus") on maoliik.
Klassifikatsioon.
Rombilise kärnrästiku süstemaatika pole päris selge. Osad autorid paigutavad ta alamsugukonda "Causinae".
Rombiline kärnrästik klassifitseeritakse roomajate andmebaasis pärisrästiklaste alamsugukonda.
Kirjeldus.
Seljasoomused on harilikult helepruuni värvi, mida ilmestavad suured tumepruuni värvusega rombja hulknurga kujuga laigud, peas aga on üsna suur kolmnurkjas-südajas laik. 
Levila.
Nad elavad Senegalis, Gambias, Guinea-Bissaus, Guineas, Sierra Leones, Libeerias, Elevandiluurannikul, Ghanas, Togol, Nigeerias, Kamerunis, Ekvatoriaal-Guineas, Kesk-Aafrika Vabariigis, Kongo Vabariigis, Kongo Demokraatlikus Vabariigis, Lõuna-Sudaanis, Etioopias, Somaalias, Keenias, Ugandas, Tansaanias, Rwandas, Burundis, Mosambiigis, Malawis, Sambias, Angolas, Namiibias, Botswanas, Zimbabwes, Svaasimaal ja Lõuna-Aafrika Vabariigis.
Zemessardze

Zemessardze (eesti keeles "Maakaitse"; täisnimi Latvijas Republikas Zemessardze) on vabatahtlikkuse alusel tegutsev Läti riigikaitseorganisatsioon.
Zemessardze on asutatud 23. augustil 1991.
Lätis on võimalik astuda vabatahtliku riigikaitselise organisatsiooni Zemessardze liikmeks pärast ajateenistuse peatamist või lõpetamist, Zemessardze ja Leedu KASP on põhimõtteliselt võrreldavad Eesti Kaitseliiduga. Zemessardze on jagatud kolmeks regiooniks. 1. regiooni staap paikneb Liepājas ning regiooni kuulub viis pataljoni. Teise regiooni staap asub Rēzeknes ning selle alla kuulub seitse pataljoni. Kolmanda regiooni staap on Riias ning selle alla kuulub kuus pataljoni. Organisatsiooni üldiseks suuruseks on umbes 10 000 liiget.
Shani Davis

Shani Davis (sündinud 13. augustil 1982 Chicagos) on Ameerika Ühendriikide kiiruisutaja.
2006. aasta taliolümpiamängudel Torinos võitis ta 1000 meetri distantsil esimese mustanahalise sportlasena taliolümpiamängudel individuaalala kuldmedali. Ta võitis ka hõbemedali 2006. aasta taliolümpiamängudelt 1500 m distantsilt ning kuldmedali 1000 meetri ja hõbemedali 1500 meetri distantsilt 2010. aasta taliolümpiamängudelt Vancouverist. 2014. aasta taliolümpiamängudel jäi tema laeks 8. koht 1000 meetris.
Kiiruisutamise maailmameistrivõistlustelt on ta võitnud 20 medalit. Ühe pronksmedali on ta võitnud ka lühirajauisutamise maailmameistrivõistlustelt.
Gustavo Dudamel

Gustavo Adolfo Dudamel Ramírez (sündinud 26. jaanuaril 1981) on Venezuela dirigent ja viiuldaja.
Alates 2009. aastast on ta Los Angelese sümfooniaorkestri peadirigent ja kunstiline juht.
Ajuvatsakesed

Ajuvatsakesteks ehk ajuvatsakeste süsteemiks (ladina keeles "ventriculus encephali") nimetatakse kesknärvisüsteemiga loomadel koljuõõnes paikneva peaaju pilujaid õõsi, mis on täidetud pea- ja seljaajuvedelikuga.
Teatakse nelja ajuvatsakest: I külgvatsake (vasakul) ("ventriculus lateralis"), II külgvatsake (paremal), III ajuvatsake ("ventriculus tertius") ja IV ajuvatsake ("ventriculus quartus"). 
I ja II külgvatsakest seostatakse embrüonaalses arengujärgus otsajuga, III vatsakest vaheaju ja IV vatsakest taga- ning piklikajuga.
Mõnikord lisanduvad neljale ajuvatsakesele veel ka V ning VI ajuvatsake.
Feuerthalen

Feuerthalen on asula Šveitsis Zürichi kantonis Reini jõe vasakul kaldal, Feuerthaleni valla keskus. 
Feuerthalen on silla kaudu ühendatud Schaffhauseni linnaga.
Ajalugu.
Küla on esmamainitud 1318 nimega "Fuirtal an dem Rine", Schaffhauseni ürikutes ka juba varem ilma nimeta. 
Koolmekohale rajati esimest korda sild 1259. Hilisemad sillad ehitati 1480, 1550–1611, 1759 (Hans Ulrich Grubenmann, hävis sõjas 1799), 1805 (Andreas Widmer) ja 1965. Sild koos väravatorniga, mis 1847 lammutati, kuulus Schaffhausenile; see kutsus esile piiritülid 1470, 1555 ja 1895.
Võõrustaja-külalise kompleks

Supramolekulaarkeemias on võõrustaja-külalise kompleks ("host-guest complex") selline kahe (või enama) molekuli või iooni ühendus, mille osapooled on seotud spetsiifilistest struktuursetest (3D) iseärasustest tulenevate interaktsioonidega, aga mitte kovalentsete keemiliste sidemetega.
Kasutatud on ka nimetusi peremees-külaline või külaline-võõrustaja kompleks ja sulu- või sulgühendid.
Võõrustaja-külaline kompleksi moodustumisel on olulised mittekovalentsed sidemed nagu vesinikside, iooniline side, van der Waalsi jõud ja hüdrofoobsed interaktsioonid.
"Võõrustajamolekulide" korral on üldiselt tegu suurte molekulidega. Suured proteiinide molekulid osalevad paljudes bioloogilistes protsessides seondudes üksteisega spetsiifiliselt kuid pöörduvalt, näiteks substraat-ensüüm kompleks. Makroheterotsüklid nagu tsüklodekstriinid, kaliksareenid, porfüriinid, kukurbituriilid, krooneetrid jmt moodustavad oma õõnsusesse sobiva külalismolekuliga sulgühendeid. 3D võrestikstruktuuriga ainete (tseoliidid, teatud polümeerid ja karbamiid, mis võib moodustada poorse struktuuri) komplekse õõnsustesse seotud külalismolekulidega nimetatakse klatraatideks. Spetsiaaltehnikatega sünteesitakse rotaksaanid, milles läbi makrotsüklilise molekuli õõnsuse on "lukustatud" teine molekul. Dendrimeeride suurte sfääriliste molekulide välimised hargnenud struktuuriga rühmad kapseldavad väiksema hüdrofoobse molekuli või selle haru moodustades kompleksi.
Seondumata võõrustaja ("H") ja külalise ("G") ning nende mittekovalentselt seotud kompleksi ("HG") vahel saavutatakse põhimõtteliselt tasakaalu olukord:
formula_1
Kompleksi teket soodustab süsteemi stabiilsemaks muutumine, nagu Gibbsi vabaenergia (ΔG0) vähenemine jm termodünaamilised faktorid.
Võõrustaja-külalise kompleksi koostisosana näitavad "külalismolekulid" oluliselt modifitseerunud keemilisi ja füüsikalisi omadusi võrreldes aine vabade molekulidega. Muutuvad näiteks lahustuvus, efektiivne kontsentratsioon, lenduvus, bioloogiline aktiivsus, selektiivsus keemilises reaktsioonis, spektraalnäidud jm. Kõik see võimaldab neid komplekse kasutada paljudes valdkondades nagu farmaatsia, keskkonnakaitse, toidutööstus, keemiline analüüs ja süntees jne.
Pithovirus sibericum

Pithovirus sibericum on viiruse liik. "Pithovirus sibericum" on suurim nüüdisajal avastatud viirus: selle pikkus 1,5 mikromeetrit ja läbimõõt 0,5 mikromeetrit.
"Pithovirus sibericum" liigitatakse DNA-viiruste hulka. 
Avastamine.
Jean-Michel Claverie ja Chantal Abergel avastasid viiruse 30 000 aasta vanusest ülessulatatud pinnaseproovist, millele lisati amööbe ("Acanthamoeba castellanii"), ja mis pärines 30 meetri sügavuselt Tšukotka poolsaare igikeltsast.
Katapõõsa lehed

Katapõõsa lehed ("Cathae edulis folium", "folia Cathae") on katapõõsa saadused, mida kasutatakse väga erinevatel eesmärkidel ja valmistusviisidel nii töönduslikult kui ka kodumajapidamises.
Tavakeeles nimetatakse katapõõsa lehti ka khati taime lehtedeks ehk khati põõsa lehtedeks.
Droogina.
Droogina tarvitatakse okste tippudelt noorena kogutud värskeid katapõõsa lehti.
Hoidmine ja kasutusviisid.
Noored võrsed ja lehed keeratakse banaanilehte, paberisse või kilesse, et need enne kasutamist ära kuivaks. Neid võib ka panna sügavkülma või säilitada jahvatatult. Lehti näritakse või neist tehakse teed või pastat, mida saab suitsetada ja mis talub ka transporti. Lehtedest võib mee ja suhkru lisamisel teha ka maiustusi. Samuti segatakse neid kohvi hulka. Kuivatatud lehte võib suitsetada paljalt või hašiši hulka segatuna. Katalehti näritakse mõned minutit ja hoitakse suus nagu närimistubakat, mida aeg-ajalt näkitsetakse või neelatakse.
Toime.
Katapõõsa lehtedes olevad ained mõjutavad tõenäoliselt kolinergilisi ja adrenergilisi närviimpulsse. Kata toime põhineb suures osas katinoonil, mis stimuleerib serotoniini, dopamiini ja norepinefriini vabanemist, mistõttu toimib nagu kokaiin ja amfetamiin. Kata ergutab meeli, parandab füüsilist vastupidavust ja keskendumisvõimet, kõrgendab meeleolu ning vähendab une- ja toiduvajadust. Kata on ka pikaajalise toimega valuvaigisti, mille toime võib kesta poolest tunnist ööpäevani.
Islamimaades kasutatakse katat suhtlus- ja esinemisoskuse parandamiseks, samuti peetakse seda armurohuks ning võetakse masenduse, peavalu, gonorröa, maovaevuste, maohaavandite, köha, astma ja palaviku korral.
Hoiatus.
Katapõõsa lehtede pikemaajaline tarvitamine põhjustab erutust, ängistust, maaniat, isutust, pupillide laienemist, hüperaktiivsuse suurenemist, vererõhu ja kehatemperatuuri tõusu, mao-, kurgu- ja söögitorupõletikku, seedetrakti haavandeid, maksa- ja neerukahjustusi, bronhiiti, vähki, migreeni ja ajuverejooksu.
Aastatepikkune tarvitamine, ka kogustest olenevalt, võib põhjustada hallutsinatsioone ja psühhoosi ning isiksuse degradeerumist ja meestel sugutungi kadumist.
Muu.
Katapõõsa lehtedes sisalduvast katinoonist valmistatakse sünteetilist uimastit metkatinooni.
Õigusregulatsioon.
Kationiin on Eestis kantud narkootiliste ja psühhotroopsete ainete I ja II nimekirja.
Katapõõsa lehti kontrollivad Euroopas 2008. aasta seisuga 11 riiki.
Lisahaistmissibul

Lisahaistmissibulaks (ladina keeles "bulbus olfactorius accessorius") nimetatakse paljudel kesknärvisüsteemiga loomadel haistmisaju osa. Lisahaistmissibul on paariline moodustis, mis paikneb haistmissibulate taga.
Lisahaistmissibulaid seostatakse vomeronasaalse süsteemiga ja need kuuluvad haistmisaju-põhimikuosa koosseisu.
Nägemisristmik

Nägemisristmik ehk nägemisnärviristmik on (ladina keeles "chiasma opticum") on ajus türgi sadula ees paiknev nägemisnärvide ja -traktide ühinemiskoht, kust saab alguse nägemiskulgla.
Nägemisristmik paikneb hüpotalamuse all.
Hiromi Kawakami

Hiromi Kawakami (jaapani keeles 川上 弘美 "Kawakami Hiromi"; ka Hiromi Yamada, jaapani keeles 山田 弘美 "Yamada Hiromi"; sündinud 1. aprillil 1958 Tōkyō prefektuuris) on jaapani (nais)kirjanik.
Ta lõpetas 1980. aastal Ochanomizu ülikooli.
Kõrihäälik

Kõrihäälik ehk larüngaal on kõris moodustatud häälik. 
Kõrihäälikud on:
Suurosa

Suurosa ehk magnum (ladina keeles "magnum") on mõnede selgroogse emasloomade sisesuguelund, munajuha osa. 
Suurosa areng, asend, anatoomia, morfoloogia, histoloogia ja patoloogia võivad suuresti erineda nii liigiti kui ka indiviiditi. 
Lindudel.
Emastel lindudel on suurosa munajuha pikim osa. Suurosa limaskestas asuvad suurosanäärmed, mille funktsiooniks on valkkesta ja lüsosüümi komplekteerimine.
Austra Skujiņa

Austra Skujiņa (10. veebruar 1909 Kraukļi, Vidriži vald, (tänapäeval Sēja piirkond) – 5. september 1932 Riia) oli läti luuletaja.
Austra Skujiņa oli pärit metsavahi seitsmelapselisest perekonnast. Tema vanem õde oli kirjanik Rūta Skujiņa (1907–1964).
Ta õppis Pabaži põhikoolis ning Riia 2. ja 4. Keskkoolis. Sattus seejärel isa surma tõttu majanduslikesse raskustesse ning pidi tööle minema ja gümnaasiumihariduse omandamist jätkama õhtukoolis. Seejärel õppis ta aastatel 1929–1931 Läti Ülikooli loodusteaduskonnas. Võttis osa vasakpoolse üliõpilasorganisatsiooni "Zemgalija" tegevusest. Ülikooliõpingute kõrval töötas ta põllumajandusministeeriumis masinakirjutajana.
Austra Skujiņa lõpetas õnnetu armastuse tõttu elu enesetapuga, viskudes Riias sillalt Daugava jõkke. Austra Skujiņa on maetud Riia Metsakalmistule.
Ajakirjanduses oli ta avaldanud luuletusi juba alates 1926. aastat. Tema esimene luulekogu "Dzejas" ("Luuletused") ilmus 1932. aastal postuumselt.
Rajmond Debevec

Rajmond Debevec (sündinud 29. märtsil 1963 Postojnas) on Sloveenia laskur. Ta on maailmameister (2002) ja olümpiavõitja (2000), meeste 50 meetri väikepüssi standardi 3×40 lasku maailmarekordi omanik.
Debevec hakkas laskmisega tegelema 1971. aastal ja pääses 1979. aastal Jugoslaavia noortekoondisse. Esimese medali võitis ta juba 1980. aasta Euroopa juunioride meistrivõistlustel. 2000. aastal võitis ta 50 meetri väikepüssi standardharjutuses olümpiakulla. Kaks aastat hiljem tuli ta 300 meetri väikepüssi standardharjutuses maailmameistriks. 
Debevec osales 2012. aasta suveolümpiamängudel oma kaheksandatel olümpiamängudel. Ta on selle tulemusega läbi aegade neljas sportlane, kes on osalenud vähemalt kaheksatel olümpiamängudel. Ta on osalenud kõikidel suveolümpiamängudel pärast 1984. aastat. 1984 ja 1988 esindas ta Jugoslaaviat ning 1992, 1996, 2000, 2004, 2008 ja 2012 Sloveeniat. Ta on olümpiamängudel võistelnud kolmel alal: 50 meetri väikepüssi standardis, 50 meetri väikepüssi lamadesharjutuses ja 10 meetri õhupüssiharjutuses.
Debevec on tulnud kolmel korral ka sõjaväelaste maailmameistriks.
Tema maailmarekord 1186 punkti püsib aastast 1992. Ta püstitas selle Münchenis maailma karikavõistluste finaalvõistlusel. Tema olümpiarekord 1177 punkti pärineb Sydney olümpiamängudelt.
Tatsuki Machida

Tatsuki Machida (jaapani keeles 町田 樹, "Machida Tatsuki"; sündinud 9. märtsil 1990 Kawasakis) on jaapani iluuisutaja, kes võistleb meeste üksiksõidus.
Machida on võitnud hõbemedali kahtedel rahvusvahelistel meistrivõistlustel – 2010. aastal nelja maailmajao meistrivõistlustel Jeonjus ja 2014. aastal iluuisutamise maailmameistrivõistlustel Saitamas. Samuti sai ta hõbemedali 2014. aasta Jaapani iluuisutamise meistrivõistlustel.
Ta on võitnud kolm Rahvusvahelise Uisuliidu karikavõistlust – Cup of China (2012), Skate America (2013) ja Rostelecom Cupi (2013).
Sportlaskarjäär.
Kawasakis sündinud Machida hakkas uisutama juba kolmeaastasena 1993. aastal. 
2011. aastal kolis ta kodumaalt Jaapanist Ameerika Ühendriikidesse, kus olid paremad treenimisvõimalused. Ta treenis mitu aastat California osariigis Lake Arrowheadis, kuid pöördus suvel 2013 tagasi Jaapanisse ja treenib nüüd Ōsakas.
Machida treener on Yoshinori Onishi. Tema koreograafid on Phillip Mills ja Stéphane Lambiel. Varem on teda treeninud Hiroshi Koizumi, Azumi Hata ja Anthony Liu. Stéphane Lambieli peab ta ka oma isiklikuks eeskujuks.
Machida on pälvinud laiemat tähelepanu alates sellest, kui ta saavutas 2012. aastal esikoha Cup of China karikavõistlustel, edestades oma rahvuskaaslast Daisuke Takahashit.
Oma teise karikavõistluste võidu saavutas Machida 2013. aastal Skate America võistlustel. Ta tuli esikohale nii lühi- kui ka vabakavas, püstitades isikliku rekordi ja edestades teiseks jäänud ameeriklaste Adam Ripponit 25 punktiga. Samal aastal Venemaal peetud Rostelecomi karikavõistlustel sai ta taas kuldmedali. Lühikavas edestas teda venelane Maksim Kovtun, kuid vabakavas oli ta Kovtunist ülekaalukalt parem ning kokkuvõttes edastas ta konkurenti 16 punktiga. 2013.–2014. aasta iluuisutamise Grand Prix' finaalis jäi ta aga neljandaks, sest tema tugev esitus vabakavas ei suutnud kompenseerida rohkeid ebaõnnestumisi lühikavas.
2013. aastal võitis ta ühtlasi hõbemedali Jaapani meistrivõistlustel iluuisutamises, mis tagas talle esmakordselt koha Jaapani iluuisutamise meeskonnas nii 2014. aasta taliolümpiamängudel kui ka 2014. aasta iluuisutamise maailmameistrivõistlustel. Kodumaal Saitamas peetud maailmameistrivõistlustel võitis ta hõbemedali, kaotades napilt rahvuskaaslasele Yuzuru Hanyūle. Ühtlasi püstitas ta 282,26 punktiga neil võistlustel oma isikliku rekordi.
Isiklikku.
Machida kodulinn on Hiroshima. Ta on 161 cm pikk.
Tema huvialadeks on lugemine, muusika ja teetseremooniad.
Katorga i Ssõlka

Katorga i Ssõlka (vene keeles "Каторга и Ссылка", 'Sunnitöö ja Pagendus') oli Moskvas aastatel 1921–1935 ilmunud ajalooteemaline ajakiri, mis käsitles revolutsioonilise võitluse ajalugu ja tsaarivõimude repressiivpoliitikat. Ajakirja andis välja Üleliiduline Endiste Poliitvangide ja Asumiselesaadetute Ühing. Ühtekokku ilmus 116 ajakirjanumbrit.
Ajakirja peatoimetajad olid Vladimir Vilenski-Sibirjakov (1921–1927), Feliks Kon (1927–1929) ja Ivan Teodorovitš (1929–1935; ).
Silvia Airik-Priuhka

Silvia Airik-Priuhka (25. jaanuar 1926 Tallinn – 11. veebruar 2014 Stockholm) oli eesti luuletõlkija ja kirjanik.
Eluloolist.
Silvia Airik lõpetas 1944. aastal Elfriede Lenderi Eragümnaasiumi ja põgenes samal aastal Soome kaudu Rootsi. Et ta vanemad jäid Eestisse, leidis ta Rootsis kasuvanemad – konsuli ja laevamaakleri Nils-Axel Brolini ja ta abikaasa Daisy. 1949. aastal abiellus insener Arnold (Harri) Priuhkaga ning neil sündis tütar Marika. Silvia Airik-Priuhka töötas raamatupidajana ning seejärel andis inglise ja saksa keele tunde. 1987. aastal pälvis Underi ja Adsoni Mälestusfondi stipendiumi.
Za Ruljom

Za Ruljom (vene keeles "За рулём", 'rooli taga') on Moskvas alates 1928. aasta aprillist ilmuv autoajakiri. Sõja tõttu katkes ajakirja ilmumine 1941. aastal, uuesti hakkas ajakiri ilmuma 1956. aastal.
Ajakiri ilmub üks kord kuus, 2010. aastal oli tiraaž 460 000 eksemplari.
Neeru-sugusegmendid

Neeru-sugusegmentideks (inglise keeles "renal sex segments") nimetatakse soomuseliste seltsi isasloomadel neerudes paiknevaid nefronite osi, mis toimivad sigimisperioodil lisa-suguelunditena. 
Täiskasvanud isasmadudel suurenevad neerude (hüpertroofia) sugusegmendid plasmas ringlevate androgeenide toimel märkimisväärselt. Neeru-sugusegmentide anatoomia, füsioloogia ja morfoloogia varieeruvad liigiti. Suguküpsel harilikul rästikul võivad need moodustada kuni 1/2 neerudest.
Neeru-sugusegmentidena käsitletakse nefronites paiknevate neerutorukeste modifitseeritud osi, kus paiknevad graanulid reageerivad testosteroonile ja kolesteroolile.
Lisaks on tuvastatud mitmeid ensüüme.
Neeru-sugusegmentide eritised väljutatakse kusejuhasse. 
Neeru-sugusegmentide esmakirjeldajaks 1866. aastal peetakse Gampertit.
Polovetsid

Polovetsid (ka kõptšakid, kiptšakid, kumaanid) oli turgi rahvas. Nad kõnelesid turgi keelte kõptšaki rühma kuulunud polovetsi keelt.
Polovetsid olid pärit Altaist. Nad kuulusid europiidsesse rassi. 9. sajandil hakkasid polovetsid liikuma läände, 11. sajandi keskpaigas ületasid nad Volga ning jõudsid Doni-, Dnepri- ja Dnestri-äärsete steppideni. Petšeneegid lahkusid polovetside survel läände.
Polovetside suhted Kiievi-Venega olid kord rahumeelsed, kord vaenulikud. Polovetsid sooritasid ka rüüsteretki Vene aladele. 11. sajandil toimus polovetside ja Kiievi-vene vürstide vahel lähenemine, vürstid kasutasid omavahelises võimuvõitluses liitlastena polovetse (Oleg Svjatoslavitš võimuvõitluses Vsevolod Jaroslavitšiga (1078)) ning sõlmisid ka dünastilisi liite polovetside valitsejate tütardega. Kiievi suurvürst (1093–1113) Svjatopolk abiellus 1094. aastal Tugor-khaani tütrega. Novgorodi ja Galiitsia-Volõõnia vürst Mstislav Mstislavitš Udaloi oli abielus kumaanide khaani Köteni ehk Kotyani tütrega.
12. sajandi alguses tugevnenud keskvõimuga Kiievi-Vene alustas suurvürst Vladimir Monomahhi valitsusajal polovetside aladele laienemist ning sundis neid ajutiselt taganema Põhja-Donetsi jõest ida poole. Nad osalesid ka Gruusia kuningriigi ja kuningas Daviti võitluses vaenlastega Kaukasuse piirkonnast.
Polovetside asuala laienes 12. sajandil ka Musta merega piirnevatele Bulgaaria aladele, kus nad toetasid võitlust Bütsantsi keisririigiga ja valahhide ja bulgaarlaste mässu, mis viis teise Bulgaaria riigi tekkimiseni 1187. aastal.
11.–15. sajandini nimetati Doonau suudme ja Tjan-Šani vahelist ala Kõptšaki stepiks. Polovetside põhitegevusala oli rändkarjakasvatus.
1223. aastal sai vene-polovetsi ühisvägi Kalka lahingus mongoli väelt lüüa. Tšingis-khaan surma järel (1227) sai pärijaks 1229. aastal tema poeg, karismaatiline Ugedei. Ühe oma esimese teona saatis Ugedei väed vallutama baškiire, volgabulgaare ja teisi rahvaid Kõptšaki kontrollitud steppides. Tšingis-khaani pojapoeg Batu-khaan (Džutši poeg) vallutas 1236–1237 Volga bulgarite khaaniriigi, mordvalased, tšuvašid ja teised Lõuna-Venemaa steppide rahvad.
Pärast mongolite vallutust 1237–1240 lakkasid polovetsid iseseisva poliitilise üksusena olemast ja neist kujunes Kuldhordi turgikeelne rahvastik. Polovetsid mängisid olulist rolli kumõkkide, balkaaride, karatšaide, krimmitatarlaste, tatarlaste ja baškiiride kujunemisel. Mõnevõrra väiksem, kuid samuti oluline oli polovetside roll kasahhide ja karakalpakkide etnogeneesis. Mongolite eest Ungarisse ja hiljem Bulgaariasse põgenenud polovetsid sulandusid seal kohaliku elanikkonna hulka.
Nemanja Matić

Nemanja Matić (sündinud 1. augustil 1988 Šabacis) on Serbia jalgpallur, kaitsev poolkaitsja. Ta mängib Prantsusmaa kõrgliigaklubis Lyoni Olympique.
Aastatel 2007–2009 mängis Matić Slovakkia kõrgliigaklubis Košice.
2009. aastal toimus mängija üleminek Londoni Chelseasse, aga kaks aastat hiljem vahetas Chelsea Matići Benficasse David Luizi vastu. Hooajal 2012–13 valiti Matić Portugali kõrgliiga hooaja parimaks mängijaks. Hooajal 2013–14 tuli ta klubiga Portugali meistriks. 2014. aastal ostis Chelsea FC Matići 21 miljoni euro eest tagasi. Hooaegadel 2014–15 ja 2016–17 tuli ta Chelseaga Inglismaa meistriks. Hooajal 2014–15 valiti Matić lisaks Inglismaa kõrgliiga hooaja sümboolsesse koosseisu.
2017. aasta juulis sõlmis ta lepingu Inglismaa kõrgliigaklubiga Manchester United ning mängi seal viis hooaega. 5. märtsil 2018 lõi ta värava Crystal Palace'i vastu ning see valiti Manchester Unitedi hooaja parimaks väravaks.
2022. aasta juunis sõlmis ta üheaastase lepingu Itaalia kõrgliigaklubiga AS Roma. Hooaja 2023/24 esimeses pooles mängis ta Prantsusmaa kõrgliigaklubis Rennesi Stade. 2024. aasta jaanuaris sõlmis ta kahe ja poole aasta pikkuse lepingu samasse liigasse kuuluva klubiga Lyoni Olympique.
Serbia jalgpallikoondises mängis Matić aastatel 2008–2019 kokku 48 korda ja lõi kaks väravat. Ta kuulus Serbia koondisse 2018. aasta maailmameistrivõistlustel.
Aastatel 2014 ja 2015 valiti Matić Serbia aasta jalgpalluriks.
Tema noorem vend Uroš Matić on samuti jalgpallur.
Ilo tänav

Ilo tänav on tänav Tallinnas Nõmme linnaosas Rahumäe asumis. Ilo tänav algab Kurni põigult ja lõpeb Väikese Illimari tänaval. Ilo tänav on paralleelne Vabaduse puiesteega. Ilo tänav on idakirde-lääneloodesuunaline ning ligikaudu 220 meetri pikkune.
Ilo tänav sai nime 30. oktoobril 1929. Ilmselt on tänav saanud nime lähedalasuva Õnne tänava mõjul (ilo – "rõõm").
Muuluka tänav (Tallinn)

Muuluka tänav on tänav Tallinnas Nõmme linnaosas Pääsküla asumis. Muuluka tänav algab Sisaski tänavalt ja lõpeb Kadaka puiesteel. Muuluka tänav on idakirde-lääneloodesuunaline ja ligikaudu 205 meetri pikkune.
Tänava nimi ja ajalugu.
Muuluka tänav asub endise Peetri aedlinna maa-alal. Tänava varasem nimi oli Keila tänav (vene keeles "Кегельская улица"). 13. novembril 1925 sai tänava nimeks Maasika tänav. Aastatel 1940–1941 oli see Marja tänav. Praeguse nime sai Muuluka tänav 25. septembril 1959.
Kastratsioon

Kastratsiooniks ehk kohitsemiseks ehk kastreerimiseks (ladina keeles "castratio") nimetatakse isaste loomade (sh meeste) teatud sugunäärmete eemaldamist ja/või talitlevate sugunäärmete mõjutamist viisil, mis lõpetab munandite toimimise või takistab seda. 
Imetajatel.
Meestel.
Naistel.
Mõnikord kasutatakse seda mõistet ka naiste sugunäärmete samal otstarbel töötlemise ja/või mõjutamise kohta, näiteks võidakse ooforektoomiat nimetada munasarjade kirurgiliseks kastratsiooniks.
Mälu maailmameistrivõistlused

Mälu maailmameistrivõistlused ehk Mälu MM on mõttespordi võistlus, kus võistlejad jätavad ette antud aja jooksul võimalikult palju infot meelde. Mälu MM toimub igal aastal alates 1991. aastast.
Võistlusalad.
Mälu MMil võisteldakse kümnel eri alal, kus võistlejad peavad ette antud ajaga võimalikult palju infot meelde jätma:
Vainu tänav (Tallinn)

Vainu tänav on tänav Tallinnas Nõmme linnaosas Pääsküla asumis. Vainu tänav algab Sisaski tänavalt ja lõpeb Kadaka puiesteel. Vainu tänav on ida-läänesuunaline ja ligikaudu 205 meetri pikkune.
Tänava nimi ja ajalugu.
Vainu tänav asub endise Peetri aedlinna maa-alal. Tänava esialgne nimi oli Olga tänav (vene keeles "Ольгинская улица"). Praeguse nime sai Vainu tänav 13. novembril 1925. Aastatel 1940–1941 oli tänava nimeks Mõrra tänav.
Salme Parming

Salme Parming (neiupõlvenimi Salme Marie Krüger, pärast eestistamist Salme Marie Kalvet; 28. märts 1919 Pärnu – 26. september 2013 Lincoln Park, Morrise maakond, New Jersey osariik) oli eesti iluvõimleja ja treener, fotograaf ning eesti aktivist USA-s.
Ta lõpetas 1935. aastal Pärnu Kaubanduskooli ja hiljem Berliini Kehalise Kasvatuse Kõrgkooli. USA-s New Jerseys elades läbis ta Bergeni kolledži fotokursused.
Pärnus elades töötas ta Pärnu linnavalitsuses administratiivse assistendina linnaarhitekt Olev Siinmaa juures.
Ta hakkas käima algkoolis tantsutundides, 13-aastaselt jõudis ta Pärnu Kalevi võimlejate eliitrühma, 1934. aastal osales esimestel Eesti mängudel. 1937. aastal tuli see rühm Eesti meistriks naiste A-klassi rühmvõimlemise võistlustel. Ta juhendas iluvõimlejaid ja koostas neile esinemiskavu.
Septembris 1944 siirdus ta Saksamaale, kus tegeles Kempteni põgenikelaagris iluvõimlejate juhendamise ja nendele esinemiskavade koostamisega. 1949. aastast elas ta USA-s. Tema võimlemisrühm esines New Yorgi eesti päevadel ja teistel eesti üritustel.
Fotograafiaga hakkas ta tegelema 16-aastaselt. Emigratsioonis olles tegi kaastööd eesti ajalehtedele Kanadas ja USA-s, pühendudes peamiselt iluvõimlejate jäädvustamisele.
Kalevala tänav

Kalevala tänav on tänav Tallinnas Nõmme linnaosas Kivimäe asumis. Kalevala tänav algab Laane tänavalt ja lõpeb Särje tänaval. Kalevala tänav on peaaegu ida-läänesuunaline ja ligikaudu 240 meetri pikkune.
Tänava nimi.
Tänava esialgne nimi oli alates 8. novembrist 1927 Kalevi tänav (saksa keeles "Kalewstrasse", vene keeles "Калевская улица"). Aastatel 1940–1941 oli tänava nimi Lutsu tänav. 25. septembril 1959 muudeti Kalevi tänava nimi kordumise vältimiseks Kalevala tänavaks.
Õhtu tänav (Tallinn)

Õhtu tänav on tänav Tallinnas Nõmme linnaosas Pääsküla asumis. Õhtu tänav algab Hommiku tänavalt ja lõpeb Tammiku tänaval. Õhtu tänav on lõuna–põhjasuunaline ja ligikaudu 310 meetri pikkune.
Tänava nimi ja ajalugu.
Õhtu tänav paikneb endise Peetri aedlinna maa-alal. Tänava esialgne nimi Harpe tänav (vene keeles "Гарпевская улица") oli pandud omaaegse Harku mõisa omaniku Hermann Harpe järgi, kellelt aedlinna rajajad vastava maa-ala ostsid. Praeguse nime sai Õhtu tänav (saksa keeles "Abendstrasse", vene keeles "Вечерняя улица") 13. novembril 1925. Tänava nimi on temaatilises seoses samas asuva Hommiku tänava nimega.
Hemikliitor

Hemikliitor ("hemiclitoris", mitmuses "hemiclitores") on soomuseliste seltsi emasloomade paariline kopulatsioonielund. 
Eri liikidel on hemikliitori kuju ning suurus erinev ja uurijate arvates vastab iga liigi isaslooma hemipeenisele. 
Avastamine.
1995. aastal teatas dr Wolfgang Böhme seniavastamata kopulatsioonielundist, nimelt leidsid nad (koos Ziegleriga) emase "Varanus salvadorii" lahkamisel saba piirkonnas paarilise ja väljasopistuva toruja elundi, mis meenutas hemipeenise peegelkujutist ja mille osad paiknesid kloaagis külgmiselt. Ta pakkus elundile nimetuseks "hemiclitoris".
Dipsina

Dipsina on maoperekond.
Klassifikatsioon.
Perekonda "Dipsina" klassifitseeritakse roomajate andmebaasis üksainus maoliik:
Levila.
Neid võib kohata Namiibias, Botswana lõunaosas ja Lõuna-Aafrika Vabariigis.
Kurultai

Kurultai (mongoolia keeles: Хуралда, hääldus "Khuruldai"; türgi keeles: "kurultay") ehk üldkogu oli mongolite khaanide ja türklaste liidrite juhitav poliitiline organ.
Sõna tüveks on "khur" (kogunema/arutama), mis on tulnud türgi- ja mongolikeelsest sõnast "khural" (poliitiline "koosolek" või "kokkutulek"). "Khuraldai" (kirjutatakse Khuraldai) või "Khuraldaan" tähendab "kogunemist" ehk sõna otseses mõttes "sisemist kogunemist". Sõna tüvi on sama, mis mongoli keeles – "khurim", mis tähendab "pidusöömingut" või "pulma" ning otsetõlkes suurejoonelist festivali steppides. Tänapäeval kasutatakse seda rohkem pulma tähenduse edasiandmisel.
Hemirhagerrhis

Hemirhagerrhis on maoperekond.
Klassifikatsioon.
Perekonda "Hemirhagerrhis" klassifitseeritakse roomajate andmebaasis järgmised maoliigid:
Levila.
Neid võib kohata Aafrikas.
Krimmitatari Rahva Medžlis

Krimmitatari Rahva Medžlis (krimmitatari keeles Къырымтатар Миллий Меджлиси, "Qırımtatar Milliy Meclisi"; ukraina keeles Меджлiс Кримськотатарського Народу, "Medžlis Krõmskotatarskogo Narodu") on krimmitatarlaste esinduskogu Krimmitatari Rahva Kurultai täidesaatev organ Krimmis.
Krimmitatari Rahva Medžlis töötab Kurultai istungjärkude vahelisel ajal. See koosneb 33 liikmest, kaasaarvatud Medžlise esimees.
Alates selle algusaastast 1991 kuni 2013. aastani oli Krimmitatari Rahva Medžlise esimees Mustafa Abdülcemil Qırımoğlu. Alates 2013. aastast juhib seda Refat Çubarov.
Medžlis boikoteeris 16. märtsi 2014 ebaseaduslikku Krimmi referendumit pärast Venemaa sõjalist sekkumist Krimmis (vt Ukraina kriis).
20. märtsil 2014 tunnustas Ukraina Ülemraada ametlikult ja selgesõnaliselt Medžlist Krimmitatari Rahva Kurultai täidesaatva organina, samal ajal tunnustati Kurultaid krimmitatari rahva kõrgema esinduskoguna.
Krimmitatari Rahva Kurultai erakorralisel istungil 29. märtsil 2014 palus Medžlise esimees Refat Çubarov Kurultai heakskiitu poliitiliste ja juriidiliste toimingute algatamiseks, eesmärgiga saavutada krimmitatarlaste etniline ja territoriaalne autonoomia nende ajaloolisel kodumaal. 
1. juulil 2015 Ukraina presidendi Petro Porošenko poolt esitletud põhiseaduse kava järgi peaks krimmitatarlased saama kultuuriautonoomia. Çubarov reageeris sellele ettepanekule teravalt, leides, et krimmitatarlased peaksid saama täieliku enesemääramisõiguse oma ajaloolisel kodumaal.
Medžlise asukoht oli 2016. aastani Simferopol. Pärast seda, kui 26. aprillil 2016 Venemaa Föderatsiooni Krimmi Vabariigi Ülemkohus nimetas Medžlise äärmusrühmituseks ja keelas selle tegevuse, viidi see üle Kiievisse.
Mimophis

Mimophis on maoperekond.
Klassifikatsioon.
Perekonda "Mimophis" klassifitseeritakse roomajate andmebaasis üksainus maoliik:
Levila.
Neid võib kohata Madagaskaril.
Psammophylax

Psammophylax on maoperekond.
Klassifikatsioon.
Perekonda "Psammophylax" klassifitseeritakse roomajate andmebaasis järgmised maoliigid:
Levila.
Neid võib kohata Aafrika lõunaosas.
Rhagerhis

Rhagerhis on maoperekond.
Klassifikatsioon.
Perekonda "Rhagerhis" klassifitseeritakse roomajate andmebaasis üksainus maoliik:
Levila.
Neid võib kohata Põhja-Aafrikas (v.a Guinea lahe äärses piirkonnas ja Tšaadis) ja Lähis-Idas (v.a Türgis ja Jeemenis).
Rhamphiophis

Rhamphiophis on maoperekond.
Klassifikatsioon.
Perekonda "Rhamphiophis" klassifitseeritakse roomajate andmebaasis järgmised maoliigid:
Levila.
Neid võib kohata Sahara-taguses Aafrika.
Lauri Pääslane

Lauri Pääslane (12. juuni 1968 – 12. september 2006) oli eesti kaitseliitlane ja noorteinstruktor.
Aastal 1999 oli ta Kaitseliidu Noorte Kotkaste Tallinna maleva pealik ning aastatel 2003–2006 samas maleva instruktor.
Palataal

Palataal ehk kõvasuulaehäälik on häälik, mille hääldamisel keel ligineb kõvale suulaele või puudutab seda.
Hallikivi tänav

Hallikivi tänav on tänav Tallinnas Nõmme linnaosas Kivimäe asumis. Hallikivi tänav algab Hommiku tänavalt ja lõpeb Laane tänaval. Hallikivi tänav on peaaegu kirde-edelasuunaline ning ligikaudu 185 meetri pikkune.
Hallikivi tänav sai nime 8. novembril 1927. Tänav on nimetatud suure halli rändrahnu järgi.
Liiviku tänav

Liiviku tänav on tänav Tallinnas Nõmme linnaosas Kivimäe asumis. Liiviku tänav algab Pärnu maanteelt, ristub Lauliku tänavaga ja lõpeb Hommiku tänaval. Liiviku tänav on kagu-loodesuunaline ja ligi 200 meetri pikkune.
Tänava nimed ja ajalugu.
Tänava endine nimi oli alates 8. novembrist 1927 Linda tänav (saksa keeles "Lindastrasse", vene keeles "Линдаская улица"). Linda tänava nime kandis kuni 8. novembrini 1927 ka osa Hommiku tänavast praeguse Lauliku ja Särje tänava vahel, mil see osa liideti Hommiku tänavaga. 1940–1941 kandis tänav ajutiselt nime Salme tänav. Kordumise vältimiseks muudeti tänava nimi 25. septembril 1959 ära ja uueks nimeks sai Tuuslari tänav. Praeguse nime sai Liiviku tänav 22. aprillil 1960.
Raie tänav

Raie tänav on tänav Tallinnas Nõmme linnaosas Pääsküla asumis. Raie tänav algab Kadaka puiesteelt ja lõpeb Päikese puiesteel. Raie tänav on ida-läänesuunaline ja ligikaudu 130 meetri pikkune.
Tänava nimi ja ajalugu.
Raie tänav paikneb endise Peetri aedlinna maa-alal. Tänava esialgne nimi oli Ivanovi tänav (vene keeles "Ивановская улица"). 13. novembril 1925 sai tänava nimeks Kuldnoka tänav (saksa keeles "Starenstrasse", vene keeles "Скворцовая улица"). Aastatel 1940–1941 oli see Meika tänav. 25. septembril 1959 pandi tänavale nimeks Ristnoka tänav. Praeguse nime sai Raie tänav 22. aprillil 1960.
Eeva Talsi

Eeva Talsi (sünninimi Eeva Lindal; 17. detsembril 1988 Tartus) on eesti viiuldaja ja laulja. 
Elulugu.
Eeva Lindal alustas viiuliõpinguid kolmeaastaselt. 2002. aastal lõpetas ta Ülenurme Muusikakooli.
2011. aastal lõpetas ta Viljandi Kultuuriakadeemia pärimusmuusika eriala.
Ta tegutseb kahes muusikakollektiivis:
Ta töötab pärimusmuusika osakonna juhatajana Heino Elleri nimelises Tartu Muusikakoolis. Kirjutab laule.
Isiklikku.
Tema lapsepõlvekodu oli Ülenurmel. Tema isa on Kalev Lindal. Eeval on aasta ja kaheksa kuud vanem õde Anni. Talsi vanaisa Aksel Herbert Lindal pääses imekombel 1949. aasta märtsis Siberisse küüditamisest. 
Alates 6. augustist 2011 on ta abielus Villu Talsiga. 2018. aasta 28. detsembril sündis neil tütar Lilli ja 7. juunil 2023 sündis neil poeg Johannes.
Vitspaju

Vitspaju ("Salix viminalis") on pajuliste sugukonda paju perekonda kuuluv taimeliik.
Ta kasvab tavaliselt põõsana ning on Eestis pärismaine. 
Vitspaju on kiirekasvuline ning teda on kasutatud energiavõsa liigina. Ta sobib samuti hästi korvipunumiseks, ning ka sel otstarbel on tehtud vitspaju istandusi.
Korvipunumine

Korvipunumine on korvide valmistamine peentest puuokstest, puujuurtest või muust materjalist. 
Eestis on korvide punumisel tihti kasutatud vitspaju oksi.
Palli tänav

Palli tänav on tänav Tallinnas Nõmme linnaosas Rahumäe asumis. 
Palli tänav algab Kaevu tänavalt, ristub Mängu ja Kurni tänavaga ning lõpeb Vabaduse puiesteel. Palli tänav on lääneloode-idakagusuunaline ja ligikaudu 300 meetri pikkune. Palli tänav on munakivisillutisega.
Palli tänav sai nime 8. novembril 1927. Palli tänav on nime saanud Mängu tänava mõjul. Lühikest aega aastatel 1940–1941 oli tänava nimi "Leedri tänav".
Sambla tänav

Sambla tänav on tänav Tallinnas Nõmme linnaosas Nõmme asumis. Sambla tänav algab Raudtee tänavalt Tallinna–Keila raudtee äärest, ristub Põllu tänavaga ja lõpeb Metsa tänaval. Sambla tänav on loode-kagusuunaline ja ligikaudu 480 meetri pikkune.
Tänava nimi ja ajalugu.
Tänava esialgne nimi oli Šahtli tänav (saksa keeles "Schachtelstrasse", vene keeles "Шахтельская улица"), mis tulenes arvatavasti sealse majaomaniku nimest. 17. märtsil 1922 sai tänava nimeks Sambla tänav. Aastatel 1940–1941 oli tänava nimi ajutiselt Aseme tänav.
Titanoboa

Titanoboa oli Paleogeeni ajastul Lõuna-Ameerika mandril elanud madude perekond.
Perekonda "Titanoboa" liigitatakse üksainus, 58 kuni 60 miljoni aasta vanune, maoliik:
Hinnanguliselt oli maailma suurima mao "Titanoboa cerrejonensis"e kehapikkus 13 meetrit ja kehakaal 1135 kg.
Arvatakse, et tema eluviis sarnanes hiidanakondade omaga. Nende saakloomadeks võisid olla krokodillid.
Edu tänav

Edu tänav on tänav Tallinnas Nõmme linnaosas Nõmme asumis. Edu tänav algab Nurme tänavalt, ristub Mait Metsanurga tänavaga ja lõpeb Kaare tänaval. Edu tänav on ida-läänesuunaline ning ligikaudu 640 meetri pikkune.
Tänava nimed ja ajalugu.
Tänava esialgne nimi oli alates 1927. aastast Puhke tänav. Aastatel 1940–1941 oli see Karge tänav. 25. septembril 1959 sai tänava uueks nimeks Põua tänav. Praeguse nime sai Edu tänav 22. aprillil 1960.
Kvartsi tänav

Kvartsi tänav on tänav Tallinnas Nõmme linnaosas Männiku asumis. Kvartsi tänav algab Võidu põigust ja lõpeb umbtänavana. Kvartsi tänav on põhjakirde-lõunaedelasuunaline ning ligikaudu 110 meetri pikkune. Kvartsi tänav on hoonestatud eramutega.
Kvartsi tänav sai nime 14. veebruaril 1958. Tänav on nime saanud lähikonnas asunud endise Kvartsi tehase järgi.
Kurgja talu kalmistu

Kurgja talu kalmistu on kalmistu Vändra kihelkonnas Pärnumaal, praeguse haldusjaotuse järgi Kurgja-Linnutaja talus Kurgja külas Põhja-Pärnumaa vallas Pärnu maakonnas. 
Ajalugu.
Kalmistu rajati 1875. aastal, kui 1874. aastal talu ostnud Carl Robert Jakobson soovis oma kolmenädalaseks elanud esimese lapse Olga matta ise oma talu maadele. Vändra õpetaja Ernst Sokolowsky viiski 9. oktoobril (vkj) 1875 matusetalituse läbi talu peahoones, kuid lapse mattis uuele kalmistule Jakobson ise. Kalmistu sai ametliku loa alles 6. mail (vkj) 1876. 
Jakobson ise maeti oma kalmistule 15. märtsil (vkj) 1882. Jakobsoni sünnipäeval 26. juulil (14. juulil vkj) 1882 paigutati rahva ühisjõul tema kalmule talu maadelt Pärnu jõest väljatõmmatud kivi, mis kavandati hauakabeli nurgakivina. Kabelit pole aga ehitatud. Linda selts paigaldas samal aastal hauale mälestustahvli (praegu kalmistu müüri ääres).
Kalmistu uue planeeringu ja Jakobsoni mälestussamba kavandas 1926. aastal kujur Jaan Koort, kavandatu viis lõpule kujur Ferdi Sannamees. Kalmistu uus kujundus ja mälestussammas avati pidulikult 14. augustil 1927. Kalmistule on maetud 13 inimest, viimane matus oli 1957. aastal.
Kaja tänav

Kaja tänav on tänav Tallinnas Nõmme linnaosas Nõmme asumis. Kaja tänav algab Valguse tänavalt, ristub Aate tänavaga ja lõpeb Lootuse puiesteel. Kaja tänav on põhja-lõunasuunaline ning ligi 200 meetri pikkune.
Kaja tänav sai nime 8. novembril 1927.
Teddy Tamgho

Teddy Tamgho (sündinud 15. juunil 1989 Pariisis) on Prantsusmaa kergejõustiklane, kelle põhiala on kolmikhüpe ja kõrvalala kaugushüpe.
Kolmikhüppes püstitas ta sisemaailmarekordi 17.92 m Euroopa sisemeistrivõistlustel Pariisis 2011. aastal. Oma välirekordiga 18.04 m, mille ta püstitas 2013. aasta kergejõustiku maailmameistrivõistlustel, on ta kõigi aegade neljas kolmikhüppaja Jonathan Edwardsi, Kenny Harrisoni ja Pedro Pablo Pichardo järel.
2008. aastal tuli ta Bydgoszczis toimunud juunioride MM-il kolmikhüppes maailmameistriks. 
2009. aastal sai ta kergejõustiku maailmameistrivõistlustel kolmikhüppes 11. koha. 2010. aasta sisemaailmameistrivõistlustel Dohas püstitas ta tulemusega 17.90 kolmikhüppes sisevõistluste maailmarekordi ja tuli maailmameistriks. Samal aastal tuli ta IAAF-i Teemantliiga üldvõitjaks ja sai pronksmedali Euroopa meistrivõistlustel. 
Londoni olümpiamängud jäid tal hüppeliigeseoperatsiooni tõttu vahele, kuid 2013. aastal oli ta taas heas vormis ning tuli Moskvas toimunud MM-il maailmameistriks esmaklassilise tulemusega 18.04 m.
Tamgho isiklik rekord kaugushüppes on 2013. aastal Prantsusmaal Valence'is hüpatud 7.81 m.
Dopingureeglite rikkumine.
21. juunil 2014 teatas IAAF, et Teddy Tamghot on dopingureeglite rikkumise eest karistatud aastase võistluskeeluga, kuna ta polnud pooleteise aasta jooksul vähemalt kolmel korral olnud dopingukontrolliks kättesaadav. Tamgho püüdis pärast karistuse kandmist küll tippsporti naasta (2015. aasta märtsis hüppas ta Pariisis toimunud kohalikel võistlustel vormi proovides 16.78), kuid 2015. aasta mais Dohas toimunud Teemantliiga etapil vigastas ta Achilleuse kõõlust, mille tõttu pidi 2015. aasta MM-il osalemisest loobuma.
Väike tänav (Tallinn)

Väike tänav on tänav Tallinnas Nõmme linnaosas Nõmme ja Rahumäe asumis. Väike tänav algab Pärnu maanteelt ja lõpeb Liiva tänaval. Väike tänav on põhjaloode-lõunakagusuunaline ja ligikaudu 155 meetri pikkune.
Tänava nimed ja ajalugu.
Tänava esialgne nimi oli alates 1926. aastat Lai tänav (saksa keeles "Breitstrasse", vene keeles "Широкая улица"). Aastatel 1940–1941 oli tänava nimi Lehise tänav. Laia tänava nimi aga kordus ega sobinud sellele lühikesele ja võrdlemisi kitsale tänavale, mistõttu 25. septembril 1959 sai tänava nimeks Väike tänav.
Valguse tänav

Valguse tänav on tänav Tallinnas Nõmme linnaosas Nõmme asumis Valguse tänav algab Hämariku tänavalt, ristub Nurme, Mait Metsanurga ja Kaja tänavaga ning lõpeb Kaare tänaval. Valguse tänav on paralleelne Vabaduse puiesteega. Valguse tänav on idakirde-lõunaedelasuunaline ning ligi 750 m pikkune.
Valguse tänav sai nime 8. novembril 1927.
Valguse 20 elasid heliloojad Adolf Vedro ja Vello Lipand. Aia ääres on nende ühine mälestustahvel.
Silla tänav

Silla tänav on tänav Tallinnas Nõmme linnaosas Nõmme asumis. Silla tänav algab Raudtee tänavalt Tallinna–Keila raudtee äärest, ristub Põllu tänavaga ja lõpeb seejärel umbtänavana. Silla tänav on põhjaloode-lõunakagusuunaline ning ligikaudu 190 meetri pikkune.
Tänava nimed ja ajalugu.
Tänava esialgne nimi oli Kullapi tänav (saksa keeles "Kullapsche Strasse", vene keeles "Куллапская улица") sealse majaomaniku Hans Kullapi järgi. Praeguse nime sai Silla tänav (saksa keeles "Stegstrasse", vene keeles "Переездная улица") 17. märtsil 1922 Nõmme jaama juures üle raudtee viiva raja, "silla" järgi..
Luige tänav (Tartu)

Luige tänav on tänav Tartus Tammelinnas.
Tänav algab Suur kaare tänavalt ja lõpeb Räni tänaval.
Þingvallavatn

Þingvallavatn on riftiorus asuv järv Islandi edelaosas. 84 km² suuruse pindalaga järve näol on tegemist saareriigi suurima loodusliku järvega. Järve suurim sügavus on 114 meetrit. Järve põhjakaldal asuvas Þingvelliris pandi aastal 930 alus Alþingile ning sellest on ka veekogu nime saanud.
Järv moodustab osa Þingvelliri rahvuspargist. Järves leiduvate saarte vulkaaniline teke on selgelt nähtav ning järve suurim saar on Sandey. Järve ümbritsevad lõhed ja murrangud tähistavad kohta, kus saavad kokku Euraasia ja Põhja-Ameerika laamad. Neist murrangutest suurim on Almannagjá kanjon. Silfra lõhestik on menukas sukeldumis- ja snorgeldamiskoht. Järvest voolab välja vaid Sogi jõgi.
Järves elutsevatest kaladest üks märkimisväärseimaid on Arktika paalia.
Retroviirused

Retroviirused ("Retroviridae") on viiruste sugukond, mille genoom koosneb kahest RNA molekulist ja mille genoomis kodeeritud revertaasi ehk pöördtranskriptaasi abil kopeerib viirus end DNA vormi ja suudab integraasi abil liituda peremeesorganismi pärilikkusainega.
Integreerunud retroviiruse genoomi nimetatakse proviiruseks.
Klassifikatsioon.
Sugukonda "Retroviridae" liigitatakse järgmised viiruste alamsugukonnad: